CELEX: 32018D1945
Language: bg
Date: 2018-12-10 00:00:00
Title: Решение (ОВППС) 2018/1945 на Съвета от 10 декември 2018 година за изменение на Решение 2010/231/ОВППС относно ограничителни мерки срещу Сомалия

11.12.2018   
               
               
                  BG
               
               
                  Официален вестник на Европейския съюз
               
               
                  L 314/61
               
            
         РЕШЕНИЕ (ОВППС) 2018/1945 НА СЪВЕТА
         от 10 декември 2018 година
         за изменение на Решение 2010/231/ОВППС относно ограничителни мерки срещу Сомалия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 26 април 2010 г. Съветът прие Решение 2010/231/ОВППС (1).
                  
               
                     (2)
                  
                  
                     На 14 ноември 2018 г. Съветът за сигурност на ООН прие Резолюция 2444 (2018). В тази резолюция е отбелязано, че един от критериите за включване в списъка към Резолюция 1844 (2018) е извършването или подпомагането на действия, които заплашват мира, сигурността или стабилността на Сомалия, и се решава, че такива действия могат също така да включват, но не се ограничават до, планирането, ръководенето или извършването на действия, свързани със сексуално и основано на пола насилие.
                  
               
                     (3)
                  
                  
                     Поради това Решение 2010/231/ОВППС следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 2 от Решение 2010/231/ОВППС първото тире се заменя със следното:
            
                        „—
                     
                     
                        извършват или подпомагат действия, които заплашват мира, сигурността или стабилността на Сомалия, като тези действия включват, но не се ограничават до:
                        
                                    i)
                                 
                                 
                                    планирането, ръководенето или извършването на действия, свързани със сексуално и основано на пола насилие;
                                 
                              
                                    ii)
                                 
                                 
                                    действия, които представляват заплаха за мира и помирителния процес в Сомалия;
                                 
                              
                                    iii)
                                 
                                 
                                    действия, които заплашват със сила федералното правителство на Сомалия или AMISOM,“.
                                 
                              
                  
         
            Член 2
            Настоящото решение влиза в сила в деня след публикуването му в Официален вестник на Европейския съюз.
         
         
            Съставено в Брюксел на 10 декември 2018 година.
            
               
                  За Съвета
               
               
                  Председател
               
               F. MOGHERINI
            
         
         
            (1)  Решение 2010/231/ОВППС на Съвета от 26 април 2010 г. относно ограничителни мерки спрямо Сомалия и за отмяна на Обща позиция 2009/138/ОВППС (ОВ L 105, 27.4.2010 г., стр. 17).